ET

KOMISJONI RAKENDUSOTSUS,

10. detsember 2014,

millega kehtestatakse vorm Euroopa Parlamendi ja nõukogu direktiivi 2012/18/EL (ohtlike ainetega seotud suurõnnetuse ohu ohjeldamise kohta) artikli 21 lõike 3 kohase teabe esitamiseks

(teatavaks tehtud numbri C(2014) 9334 all)

(EMPs kohaldatav tekst)

(2014/895/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 4. juuli 2012. aasta direktiivi 2012/18/EL ohtlike ainetega seotud suurõnnetuse ohu ohjeldamise ning nõukogu direktiivi 96/82/EÜ muutmise ja hilisema kehtetuks tunnistamise kohta, (1) eriti selle artikli 21 lõiget 5,

ning arvestades järgmist:

Käesoleva otsusega ette nähtud meetmed on kooskõlas nõukogu direktiivi 96/82/EÜ (3) alusel loodud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Liikmesriigid esitavad komisjonile direktiivi 2012/18/EL artikli 21 lõikes 3 osutatud teabe käesoleva otsuse lisas esitatud teabe esitamise vormi kasutades.

Andmebaasis olevad kanded vaadatakse läbi hiljemalt 31. detsembriks 2016.

Artikkel 2

Käesolev otsus on adresseeritud liikmesriikidele.

(1) ELT L 197, 24.7.2012, lk 1.

(2) Euroopa Parlamendi ja nõukogu direktiiv 2007/2/EÜ, 14. märts 2007, millega rajatakse Euroopa Ühenduse ruumiandmete infrastruktuur (INSPIRE) (ELT L 108, 25.4.2007, lk 1).

(3) Nõukogu direktiiv 96/82/EÜ, 9. detsember 1996, ohtlike ainetega seotud suurõnnetuste ohu ohjeldamise kohta (EÜT L 10, 14.1.1997, lk 13).

LISA

VORM DIREKTIIVI 2012/18/EL ARTIKLI 21 LÕIKE 3 KOHASE TEABE ESITAMISEKS

Kõik tärniga märgitud väljad peavad olema täidetud.

Konfidentsiaalne teave peab olema tähistatud vastava märkega ning iga andmeliigi puhul tuleb esitada teabenõude tagasilükkamise põhjused vastavalt Euroopa Parlamendi ja nõukogu direktiivi 2003/4/EÜ (1) artiklile 4.

1. 1. osa — Euroopa Komisjoni autentimissüsteem (ECAS)

Turvalisuse eesmärgil saab liikmesriigi kasutaja süsteemi eSPIRS kasutada üksnes siis, kui ta registreerib end Euroopa Komisjoni autentimissüsteemis (ECAS), andes enda kohta järgmise kohustusliku kasutajateabe:

a) Nimi*: kasutaja perekonnanimi

b) Eesnimi*: kasutaja eesnimi

c) E-post*: kasutaja e-posti aadress

d) Kasutaja roll*: riiklik teabeesitaja või riiklik haldaja

Kui kasutaja on autenditud, suunatakse ta suurõnnetuste büroo MINERVA portaali, milles süsteem eSPIRS asub. Süsteemi eSPIRS kasutajaõigused antakse vastavalt kasutaja rollile.

2. 2. osa — eSPIRSis esitatav teave

Kasutaja esitab allpool loetletud teabe, kasutades selleks kas veebipõhist teabe esitamise vormi, mille abil saab iga käitaja andmeid eraldi importida, või riigisisest ekspordiliidest, mis kasutab eSPIRSi XML-vormingut, et importida teave riiklikust/piirkondlikust/kohalikust andmebaasist automaatselt eSPIRSi.

2.1. Teavet esitav pädev asutus

a) Nimi*: teavet esitava pädeva asutuse ametlik nimi

b) Aadress*: selle tänava nimi, kus teavet esitav pädev asutus asub

c) Linn*: linn, kus teavet esitav pädev asutus asub

d) Sihtnumber*: sihtnumber, kus teavet esitav pädev asutus asub

e) Riik*: riik, kus teavet esitav pädev asutus asub

f) Märkused : märkused, mida kasutaja võib soovida teavet esitava pädeva asutuse kohta lisada

2.2. Käitise nimi ja tegevus

a) Seveso staatus*: [Seveso III direktiivi kohaselt on tegemist kahe eri käitisetasandiga: kõrgema tasandi käitis ja madalama tasandi käitis]

b) Nimi*: selle Seveso käitise nimi, mille kohta eSPIRSis teavet edastatakse

c) Emaettevõtja: käitaja valdusettevõtja/emaettevõtja

d) Personaalne kood: kood, mille kasutaja saab sisestada, kui ta soovib kasutada eSPIRSis vana koodisüsteemi

e) Tööstusharu ja/või NACE kood*: kui käitaja on seotud rohkem kui ühe SPIRSi ja/või NACE koodiga, tuleb teha vahet põhitegevusalal ja kõrvaltegevusalal 1) Tööstusharu, mis esitatakse vastavalt Seveso SPIRS koodidele: 1) Põllumajandus 2) Vabaaja- ja sporditegevus (nt jäähall) 3) Kaevandamistegevus (rikastamisjäätmed ja füüsikalis-keemilised protsessid) 4) Metallide töötlemine 5) Raudmetallide töötlemine (valukojad, väljasulatus jne) 6) Värviliste metallide töötlemine (valukojad, väljasulatus jne) 7) Metallide töötlemine elektrolüütiliste või keemiliste protsesside abil 8) Naftakeemiatööstus/naftatöötlemistehased 9) Elektrienergia tootmine, tarnimine ja jaotamine 10) Kütuse ladustamine (sealhulgas kütmine, jaemüük jne) 11) Lõhkeaine tootmine, hävitamine ja ladustamine 12) Pürotehnikatoodete tootmine ja ladustamine 13) Vedelgaasi tootmine, balloonide täitmine ning hulgiturustus 14) Vedelgaasi ladustamine 15) Veeldatud maagaasi ladustamine ja turustamine 16) Ladustamine ja turustamine hulgi- ja jaemüügi puhul (v.a vedelgaas) 17) Pestitsiidide, biotsiidide, fungitsiidide tootmine ja ladustamine 18) Väetiste tootmine ja ladustamine 19) Farmaatsiatoodete tootmine 20) Jäätmete ladustamine, käitlemine ja kõrvaldamine 21) Vesi ja reovesi (kogumine, varustamine ja töötlemine) 22) Keemiatehased 23) Orgaaniliste põhikemikaalide tootmine 24) Plasti- ja kummitootmine 25) Paberimassi ja paberi tootmine 26) Puidutöötlus ja mööbel 27) Tekstiili tootmine ja töötlemine 28) Toiduainete ja jookide tootmine 29) Üldine ehitus, tootmine ja montaaž 30) Laevaehitus, laevade lammutamine, laevaremont 31) Hooned ja ehitustööd 32) Keraamika (tellised, savitooted, klaas, tsement jne) 33) Klaasitootmine 34) Tsemendi-, lubja- ja kipsitootmine 35) Elektroonika ja elektrotehnika 36) Käitlemis- ja transpordikeskused (sadamad, lennujaamad, veoautoparklad, sorteerimisjaamad jne) 37) Meditsiin, teadustegevus, haridus (sealhulgas haiglad, ülikoolid jne) 38) Üldine kemikaalide tootmine (loetelus mujal nimetamata) 39) Muu tegevus (loetelus mujal nimetamata) 2) NACE kood: NACE on Euroopa majandusstandard, mis on seotud majanduse tegevusalade statistilise klassifikaatoriga, mis koosneb kuuekohalisest numberkoodist. Kasutaja võib soovida siduda Seveso käitise selle klassifikaatoriga, osutades SPIRSi koodide alternatiivina või neile lisaks esimesele neljale numbrile.

f) Link veebisaidile, millel on täiendavad andmed käitise kohta*

g) Euroopa saasteainete heite- ja ülekanderegistri tunnuskood: kui käitis on täielikult või osaliselt hõlmatud Euroopa Parlamendi ja nõukogu määrusega (EÜ) nr 166/2006, (2) esitage kõnealuse määruse raames käitise kohta teabe esitamiseks kasutatav riiklik kordumatu tunnuskood ning link asjakohasele veebisaidile.

h) Tööstusheidete direktiivi kohane tunnuskood (alates 2016. aastast): kui käitis on täielikult või osaliselt hõlmatud Euroopa Parlamendi ja nõukogu direktiiviga 2010/75/EL (3) (http://ec.europa.eu/environment/industry/stationary/ied/legislation.htm), esitage kõnealuse direktiivi mõistes kõik käitise riiklikud kordumatud tunnuskoodid ning link asjakohasele veebisaidile.

i) Märkused käitise kohta: märkused, mida kasutaja võib soovida lisada seoses käitisega, mille kohta teave esitatakse

2.3. Käitise asukoht*, täielik aadress või pikkus- ja laiuskraad

a) Aadress*: tänava nimi, maja number ja linn, kus käitis asub

b) Laiuskraad*: käitise laiuskraadi koordinaadid (kui aadressi ei esitata)

c) Pikkuskraad*: käitise pikkuskraadi koordinaadid (kui aadressi ei esitata)

d) Märkused aadressi kohta : märkused, mida kasutaja võib soovida lisada käitise aadressi kohta

2.4. Käitises kasutatavad ained

a) Aine (Seveso III mõistes) : nimetus või üldnimetus või ohtlikkuse klassifikatsioon

b) CASi nr : CASi registrinumber on kordumatu numbriline tunnus, mis on antud ainult ühele keemilisele ainele, millel ei ole keemilist tähendust ja mille abil saab konkreetse keemilise aine kohta rohkesti teavet. CASi number võib koosneda kuni kümnest numbrist, mis on esitatud kolmekaupa ja omavahel sidekriipsuga ühendatud. (http://www.cas.org/content/chemical-substances)

c) Kogus : aine kogus tonnides

d) Füüsikalised omadused : ladustamise tingimused seoses aine oleku (tahke, vedel, gaasiline), esinemiskuju (pulber, graanulid jms), rõhu, temperatuuriga jne

e) Märkused aine kohta : märkused, mida kasutaja võib soovida lisada seoses käitises kasutatavate ainetega, mille kohta teavet esitatakse

(1) Euroopa Parlamendi ja nõukogu direktiiv 2003/4/EÜ, 28. jaanuar 2003, keskkonnateabele avaliku juurdepääsu kohta ja nõukogu direktiivi 90/313/EMÜ kehtetuks tunnistamise kohta (ELT L 41, 14.2.2003, lk 26).

(2) Euroopa Parlamendi ja nõukogu määrus (EÜ) nr 166/2006, 18. jaanuar 2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ (ELT L 33, 4.2.2006, lk 1).

(3) Euroopa Parlamendi ja nõukogu direktiiv 2010/75/EL, 24. november 2010, tööstusheidete kohta (ELT L 334, 17.12.2010, lk 17).